|  |  |
| --- | --- |
| BMElogo-teljes | cid:image003.png@01D88D49.3DA9B210 |

Iktatószám: …………………………………

Budapesti Műszaki és Gazdaságtudományi Egyetem (BME)

Idegen Nyelvű Oktatási Igazgatóság (INYOI)
Felsőoktatási és Ipari Együttműködési Központ (FIEK)

1/2023. (III.01.) számú INYOI- FIEK közös Igazgatói Utasítás

PÁLYÁZATI FELHÍVÁS

EURÓPAI MÉRNÖKI TANULÁS, INNOVÁCIÓ ÉS TUDOMÁNY SZÖVETSÉG (EELISA) **ACTIVITY HALLGATÓI ÖSZTÖNDÍJRA**

HatálybaIépés napja: 2023. március 1.

## A hatálybaIépéssel egyidejűleg hatályon kívül helyezett szervezetszabályozó eszköz(ök) módosítások nyomon követéséhez: -

Felülvizsgálat:

* szakmai megfelelőség: **Dr. Vigh László Gergely**
* pénzügyi megfelelőség: **Dr. Joó Attila László**
* jogi megfelelőség: **Jogi és Nemzetközi Igazgatóság**

## Felelős: Dr. Vigh László Gergely, igazgató

## Kiadmányozó: Dr. Vigh László Gergely, igazgató

###  PÁLYÁZATI FELHÍVÁS

EURÓPAI MÉRNÖKI TANULÁS, INNOVÁCIÓ ÉS TUDOMÁNY SZÖVETSÉG (EELISA) **ACTIVITY HALLGATÓI ÖSZTÖNDÍJRA**

A Budapesti Műszaki és Gazdaságtudományi Egyetem (a továbbiakban: BME) Idegen Nyelvű Oktatási Igazgatósága a nemzeti felsőoktatásról szóló 2011. évi CCIV. törvény 85/C. § d) pontja, valamint a BME Térítési és Juttatási Szabályzat 37. §-ában adott felhatalmazás alapján Európai Mérnöki Tanulás, Innováció és Tudomány Szövetség (European Engineering Learning Innovation and Science Alliance - EELISA) hallgatói ösztöndíj pályázatot (a továbbiakban: EELISA Hallgatói Pályázat) hirdet az alábbiak szerint:

1. §

### A Pályázat célja

A BME és az EELISA szövetség közös célja, hogy a BME hallgatóit ösztönözze rövid mobilitás keretében az EELISA egyetemi szövetség tevékenységeiben való közös részvételre, az EELISA közösségek építésér a következő neves európai partner intézményeinél:

* Universite Paris Sciences et Lettres (Franciaország)
* École des Ponts ParisTech (Franciaország)
* Friedrich-Alexander-Universität Erlangen-Nürnberg (Németország)
* Scuola Normale Superiore Pisa (Olaszország)
* Scuola Superiore Sant’Anna Pisa (Olaszország)
* Universitatea Politehnica din București (Románia)
* Universidad Politécnica de Madrid (Spanyolország)
* İstanbul Teknik Üniversitesi (Törökország)

# 2. §

### A pályázat által kitűzött célok és elvárt eredmények

A Pályázat támogatásával a műegyetemi hallgatóknak lehetőségük van választott partneregyetem helyszínére utazni, ott EELISA tevékenységet, szakmai közösségi tevékenységet, felkészülő szakmai gyakorlati előkészületeket, EELISA promóciót és az EELISA-val kapcsolatos felkészülő tevékenységet folytatni.

Elvárt eredmények:

EELISA tevékenység: részvétel EELISA eseményen, illetve EELISA szakmai közösség programon

* elektronikus közlésre alkalmas – blog, vlog vagy hasonló stílusban szerkesztett – napló vezetése napi egy bejegyzéssel; a bejegyzésben képet vagy egy rövid videót is meg lehet osztani a hallgatói élményről,
* A mobilitás (rövid) befejeztével BME hallgatók részére promóciós előadás tartása.
* lehetőség szerint [EELISA közösséghez](https://community.eelisa.eu/about/eelisa-credential/) való csatlakozás.

 3. §

### A pályázat benyújtására jogosultak köre

Pályázatot nyújthat be valamennyi műegyetemi hallgató rövid mobilitás céljára, aki a BME-vel hallgatói jogviszonyban áll, állami ösztöndíjas vagy önköltséges teljes vagy részidejű alap-, mester- vagy osztatlan képzés, valamint a doktori képzés hallgatója, és a tanulmányi féléve aktív.

Az intézmények listáját lásd 1§.

4. §

**A pályázat feltételei**

A pályázat benyújtásának feltételei:

* a pályázó vállalja, hogy egy maximum 7 napos rövid mobilitás keretében a partneregyetem helyszínére utazik, mely során a 2.§ szerinti tevékenységeket folytatja,
* a pályázó nem vesz igénybe egyidejűleg egyéb Erasmus forrású ösztöndíjat
* a pályázó vállalja, hogy naplóbejegyzéseit a BME és az EELISA szövetség promóciós célokra felhasználhatja
* a pályázati felhívásra a hallgatók önállóan jelentkeznek
* egy megfelelően kitöltött és elküldött regisztráció

5. §

### A pályázaton elnyerhető ösztöndíj

A bíráló bizottság döntése alapján a hallgató a célország és az eltöltött napok viszonylatában a következő táblázatban közölt egy összegű díjazásra jogosult. Az ösztöndíj folyósítása külön szerződés szerint a BME FIEK részéről történik.

Támogatott költségelemek a külföldi tartózkodás alatt:

 **Célország Időtartam Utazás Megélhetés**

 2-3 nap 120.000 Ft 120.000 Ft

Románia, Törökország

 4-7 nap 170.000 Ft 170.000 Ft

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Franciaország, Németország,

Olaszország, Spanyolország

 2-3 nap 140.000 Ft 140.000 Ft

 4-7 nap 200.000 Ft 200.000 Ft

A kifizetések részletszabályai a jelen utasítás mellékletét képező hallgatói szerződésben kerülnek részletezésre.

6. §

### A Pályázat benyújtása, a pályázat érvényessége

A Pályázatra történő jelentkezés az alábbi webes felületen elérhető űrlap kitöltésével és a nyilatkozatok elfogadásával lehetséges:

LINK: <https://regisztracio.bme.hu/eelisa-activity-hallgatoi-osztondij-jelentkezes-2023-tavasz>

A jelentkezésre 2023. március 1. és május 31. között van lehetőség. Az utazásnak legkésőbb június 30-ig bezáróan kell megvalósulnia.

A pályázat során a leadási határidőt követően hiánypótlásra lehetőség nincs.

7. §

### A pályázatok elbírálása, az elbírálás határideje, főbb szempontjai, a pályázati eredményről történő értesítés módja

A pályázati feltételek megfelelésének ellenőrzését és pályázatok elfogadását/elutasítását az EELISA Koordinációs Testület által kijelölt háromtagú bizottság végzi. A pályázatok befogadása és döntés folyamatosan, az ösztöndíjra fordítható keretösszeg kimerüléséig jelentkezési sorrendben történik. A keretösszeg kimerülése után beérkező pályázatok elutasításra kerülnek.

Sikeres pályázatok a jelentkezést követően folyamatosan lesznek kihirdetve az eelisa@bme.hu-n keresztül.

8. § **Adatvédelem**

Az EELISA Bizottság az ösztöndíj pályázatok elbírálásához szükséges adatokat a hatályos adatvédelmi és egyéb jogszabályoknak megfelelően kezeli, a regisztrációba ágyazott hozzájáruló nyilatkozat és adatvédelmi tájékoztató szerint. A pályázó a pályázat leadásával beleegyezik a személyes adatai tájékoztató szerinti kezelésébe.

9. § **Jogorvoslat**

A pályázati eljárás során hozott döntések ellen a BME Térítési és Juttatási Szabályzatban meghatározott eljárásrendben élhet jogorvoslati kérelemmel a hallgató.

10. §

### Tájékoztatás

A pályázókat a pályázat során megadott email címen keresztül a BME EELISA Iroda értesíti (eelisa@bme.hu) a benyújtástól számított 2 héten belül.

11. §

### Záró rendelkezések

(1) Jelen igazgatói utasítás az aláírását követő napon lép hatályba.

(2) Jelen igazgatói utasítás a <https://eelisa.bme.hu/news-events/> honlapon érhető el.

(3) Jelen igazgatói utasítást az Idegen Nyelvű Oktatási Igazgatóság gondozza.

Budapest, 2023. március 1.